
      PL. x. 505/2007                                                                                                                    
Nr.32/5242007
RAPORT

asupra proiectului de Lege privind derularea în România 
a proiectelor finanţate prin Programul NATO de Investiţii în Securitate
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege privind derularea în România a proiectelor finanţate prin Programul NATO de Investiţii în Securitate, trimis cu adresa nr. PL.x. 505 din 27 iunie 2007 şi înregistrat cu nr.32/524 din 28.06.2007.


Consiliul Legislativ, cu nr. 247/20.02.2007, a avizat favorabil propunerea legislativă.

Comisia juridică, de disciplină şi imunităţi, cu nr. P.L.x .- 505 din 27.08.2007,  a avizat favorabil proiectul de lege.

Guvernul, prin punctul său de vedere, trimis cu adresa nr. 701 din 23.03.2007 nu susţine adoptarea acestei iniţiative în forma prezentată.

Proiectul de lege are ca obiect de reglementare crearea cadrului legal pentru derularea în România a proiectelor finanţate prin Programul NATO de Investiţii în Securitate.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii Corneliu Dobriţoiu, secretar de stat şi şef al Departamentului pentru Politica de Apărare, lt. col. Costel Dediu, lt.col. Paul Nenciu şi lt. col. Ilie Jan, consilieri juridici în cadrul Direcţiei Legislaţie şi Asistenţă Juridică, lt. col. Viorel Cernat, Cristian Apostol, şefi de secţie, mr. Viorel Grigorovici, ofiţer 2 în cadrul Biroului NSIP din Statul Major General, şi doamna col. Otilia Pârlog şef birou NSIP, toţi din Ministerul Apărării precum şi din partea Ministerului Economiei şi Finanţelor doamna Mariana Vizoli, director al Direcţei Legislaţie în domeniul TVA şi domnul Dorin Mântescu, directorul Direcţei de analiză macroeconomică şi politici financiare. 

4. La lucrări au fost prezenţi 17 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.
5. Senatul a adoptat acest proiect de lege în şedinţa din 25 iunie 2007.
6. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
În urma dezbaterii, în şedinţele din 11, 19 şi 25 septembrie 2007, Comisia propune Plenului Camerei Deputaţilor adoptarea cu modificări a proiectului de Lege privind derularea în România a proiectelor finanţate prin Programul NATO de Investiţii în Securitate. 
Amendamente admise
	Nr. 

crt.
	Text Senat
	Text propus de Comisie

(autorul amendamentului)
	Motivarea amendamentului

	1. 
	Titlul legii
Lege privind derularea în România a proiectelor finanţate prin Programul NATO de Investiţii în Securitate

	Nemodificat


	

	2. 
	Art. 1. – Prezenta lege reglementează modul privind derularea în România a proiectelor finanţate prin Programul NATO de Investiţii în Securitate 
	Nemodificat  
	

	3. 
	Art. 2. – În sensul prezentei legi, termenii şi expresiile de mai jos se definesc după cum urmează:
a) NSIP- Programul NATO de Investiţii în Securitate destinat finanţării obiectivelor şi facilităţilor necesare pentru sprijinirea activităţilor comandamentelor strategice ale NATO, recunoscute ca depăşind cererile în domeniul apărării naţionale ale fiecărei ţări membre NATO;
b) Fonduri financiare NSIP – sumele destinate realizării proiectelor NSIP, provenite din contribuţiile ţărilor membre, inclusiv România;
c) contribuţia financiară la NSIP – suma necesară îndeplinirii obligaţiilor României de contributor la NSIP, a cărei plată se asigură din bugetul aprobat Ministerului Apărării;

d) contribuţie naţională – sumele prevăzute în bugetul Ministerului Apărării reprezentând participarea României la realizarea proiectelor, precum şi alte cheltuieli neeligibile aferente realizării proiectelor NSIP;

e) proiect NSIP în România – proiectul realizat pe teritoriul României prin intermediul NSIP, a cărui finanţare se asigură din fonduri financiare NSIP şi din contribuţia naţională.
	Nemodificat  
Nemodificat  
b) Fonduri financiare NSIP – sumele destinate realizării proiectelor NSIP, provenite din contribuţiile ţărilor membre NATO, inclusiv România;
Nemodificat  
Nemodificat  
Nemodificat  

	Prevedere necesară.

	4. 
	Art. 3. – (1) Proiectele NSIP în România se derulează prin Ministerul Apărării, după semnarea de către ministrul apărării a documentelor de acceptare a acestora. 

(2) Implementarea proiectelor NSIP în România se realizează prin structurile Ministerului Apărării, cu atribuţii în managementul proiectelor de investiţii, conform cadrului juridic, tehnic, financiar şi administrativ al NATO, în colaborare cu structurile de specialitate ale NATO.
	Nemodificat
	

	5. 
	Art. 4. – Finanţarea proiectelor NSIP în România se realizează prin:

a) contribuţia financiară la NSIP;

b) contribuţia naţională;

c) fondurile transferate de statele membre NATO, reprezentând contribuţiile financiare ale acestora la realizarea proiectelor NSIP în România;

d) alte fonduri financiare destinate administrării şi utilizării sumelor prevăzute la lit. a) – c).  
	Art. 4. – Finanţarea proiectelor NSIP în România se realizează din:

Nemodificat
Nemodificat  
Nemodificat  
Nemodificat  

	Exprimare corectă.

	6. 
	Art. 5. – Sumele reprezentând contribuţia financiară a României la NSIP , precum şi cele alocate de la bugetul de stat destinate cofinanţării se cuprind în bugetul Ministerului Apărării.
	Art. 5. – Achiziţiile pentru implementarea proiectelor NSIP în România se desfăşoară potrivit procedurii stabilite de organismele NATO cu atribuţii în domeniu

	Având în vedere faptul că la nivelul NATO există proceduri specifice în privinţa atribuirii contractelor de achiziţie publică, prezentul articol a fost formulat cu respectarea prevederilor       art. 14 din OUG 34/2006 privind achiziţiile publice.

	7. 
	Art. 6. – (1) Ministerul Apărării este autorizat să gestioneze şi să utilizeze fondurile financiare pentru proiectele NSIP în România printr-un cont distinct, Disponibil pentru proiecte NSIP, deschis la trezoreria statului.

(2) Sumele depuse în contul prevăzut la alin. (1) sunt purtătoare de dobândă, care este destinată plăţii unor cheltuieli aferente derulării proiectelor NSIP în România.  

(3) Plăţile în avans din fondurile prevăzute la art. 4, se efectuează şi se justifică potrivit legislaţiei naţionale. 
	Art. 6. – (1) Ministerul Apărării este autorizat să gestioneze şi să utilizeze fondurile financiare pentru proiectele NSIP în România printr-un cont distinct, Disponibil pentru proiecte NSIP, deschis la Trezoreria Statului.

Nemodificat
Nemodificat  

	Eroare materială.

	8. 
	Art. 7. – Disponibilităţile rămase la finele exerciţiului bugetar în contul Disponibil pentru proiecte NSIP se reportează în anul următor şi se utilizează cu aceeaşi destinaţie.
	Nemodificat
	

	9. 
	Art. 8. – (1) În situaţia în care transferul fondurilor prevăzute la art. 4 lit. c) nu se efectuează la termenele stabilite, sumele necesare plăţilor scadente pentru realizarea proiectelor NSIP în România se asigură din bugetul Ministerului Apărării. 

(2) Ministerul Apărării îşi reconstituie  plăţile de casă efectuate cu fondurile prevăzute la alin. (1) în cursul aceluiaşi an bugetar.

(3) Sumele , recuperate după încheierea anului bugetar în care au fost efectuate plăţile se virează ca venit la bugetul de stat.
	Nemodificat 
Nemodificat  
(3) Sumele recuperate după încheierea anului bugetar în care au fost efectuate plăţile se virează ca venit la bugetul de stat.
	Eroare materială.

	10. 
	Art. nou.
	Art. 9. – (1) Livrările de bunuri, execuţia de lucrări şi prestările de servicii destinate realizării în România a proiectelor NSIP, indiferent de modul de finanţare, sunt scutite de taxa pe valoare adăugată.

(2) Aplicarea scutirii pe taxa pe valoarea adăugată, prevăzută la alin. (1), se realizează în conformitate cu procedura stabilită prin ordin al ministrului finanţelor publice, emis în termen de 30 de zile de la intrarea în vigoare a prezentei legi. 
	Revenirea la forma iniţială a textului art. 9 din  propunerea legislativă. 
Art. 143 alin. (1) lit. l) din Codul fiscal prevede că livrările de bunuri şi prestarea de servicii de către forţele armate ale statelor membre NATO sunt scutite de TVA



	11. 
	Art. nou.
	Art. 10. – Bunurile destinate realizării proiectelor NSIP în România sunt scutite de taxe vamale.


	Revenirea la forma iniţială a textului art. 10 din  propunerea legislativă, scutirea de taxe vamale a acestor bunuri nefiind contrară niciunei prevederi fiscale legale interne sau internaţionale.

	12. 
	Art. 9. – Ministerul Apărării va elabora norme metodologice de aplicare a prezentei legi, în termen de 30 de zile de la publicarea în Monitorul Oficial al Românei, Partea I.
	eliminat
	Prevederea nu este necesară. Se pot elabora norme metodologice şi fără existenţa unei prevederi exprese în textul legii.


Preşedinte, 

Costică Canacheu

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectul de Lege privind derularea în România a proiectelor finanţate prin Programul NATO de Investiţii în Securitate, trimis cu adresa nr. PL.x. 505 din 27 iunie 2007 şi înregistrată cu nr.32/524 din 28.06.2007.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Costică Canacheu 

